<classify> MAHAKAMA ya Hakimu Mkazi Kisutu, Dar es Salaam imeutaka upande wa utetezi kufuatilia taarifa za ugonjwa wa mshitakiwa wa tatu ambaye ni Ofi sa Usafi rishaji wa Mamlaka ya Vitambulisho vya Taifa NIDA, George Ntalima kwa maofi sa Magereza kutokana na kutofi ka mahakamani mara ya pili.Hatua hiyo imekuja baada ya Wakili wa Serikali Mwanzamizi, Ladslaus Komanya kudai mbele ya Hakimu Mkazi, Salum Ally kuwa kesi hiyo imekuja kwa ajili ya washitakiwa kusomwa maelezo ya awali.Alidai mshitakiwa wa tatu hayupo mahakamani hivyo, alimtaka wakili wa mshitakiwa kuieleza mahakama alipo mteja wake. Wakili wa Ntalima, Tuli Kaundime alidai mshitakiwa huyo ni mgonjwa kwani anasumbuliwa na majipu yaliyosababisha homa kali na ndio sababu ya kushindwa kufika mahakamani. Alidai afya ya mshitakiwa huyo imedhorota hivyo aliomba mahakama kupanga tarehe nyingine ya kutajwa.Wakili Komanya alidai wakili wa mshitakiwa alitakiwa kutoa taarifa huyo huku ikiambatanishwa na taarifa rasmi kutoka magereza ili ijulikane kama anapatiwa matibabu au amepumzishwa.Alidai kwa ajili ya kutenda haki kwa washitakiwa wengine wakili huyo alete uthibitisho juu ya ugonjwa na sababu za kutompeleka mahakamani. Akijibu hoja hiyo, Kaundime alidai mteja wake yupo mahabusu chini ya uangalizi wa magereza hivyo, si sahihi yeye kupeleka taarifa za ugonjwa au kueleza alipo mshitakiwa wakati wanafahamu yupo kwenye mikono salama ya magereza.Alidai wanaopaswa kutoa taarifa hiyo ni magereza. Baada ya kueleza hayo, Hakimu Ally alisema ni wajibu wa upande wa mashitaka kupata taarifa za mshitakiwa huyo kutoka magereza. Hata hivyo, aliutaka upande wa mashitaka kuwasiliana na magereza ili kupata taarifa za mshitakiwa huyo na kuieleza mahakama maendeleo yake. Hakimu Ally aliahirisha kesi hiyo hadi Desemba 19, mwaka huu kwa ajili ya kuwasomea washitakiwa maelezo ya awali.Mbali na Ntalima, washitakiwa wengine katika kesi ya uhujumu uchumi wengine ni aliyekuwa Mkurugenzi wa NIDA, Dickson Maimu, Meneja Biashara wa NIDA, Avelin Momburi; Ofisa Usafirishaji, George Ntalima; Xavery Silverius maarufu kama Silverius Kayombo na Mkurugenzi wa Sheria NIDA, Sabina Raymond. Maimu na wenzake wanakabiliwa na mashitaka 55 yakiwamo ya kutakatisha fedha na kuisababishia serikali hasara ya Sh bilioni 1.175.Kati ya mashtaka mapya 55 waliosomewa washitakiwa hao, yapo ya kuisabishia serikali hasara ya Sh bilioni 1.175 ; utakatishaji fedha; kughushi; kuwasilisha nyaraka za uongo ili kumdanganya mwajiri wao; kujipatia fedha kwa njia za udanganyifu; matumizi mabaya ya madaraka na kuongoza genge la uhalifu. Hata hivyo, Maimu, Ntalima na Silverius wamerudishwa rumande kutokana na mashitaka ya kutakatisha fedha yanayowakabili kutokuwa na dhamana huku Momburi na Raymond wakiwa nje kwa dhamana.  <topic>: kitaifa 